บอร์ด TR ไฟเขียวเงินกู้ยืมให้บริษัทร่วมค้าในแคนาดา 81 ลบ.
บอร์ด TR ไฟเขียวเงินกู้ยืมให้ “เอวี เทอเรซ เบย์ อิงค์” ซึ่งเป็นบริษัทร่วมค้าในแคนาดา จำนวน 81 ลบ.
12 ก.พ. 2559

นายปราโมท กุมาร คานแดลวาล รองประธาน (ฝ่ายการเงินและพาณิชย์) บริษัท ไทยเรยอน จำกัด (มหาชน) หรือ TR เปิดเผยว่า ที่ประชุมคณะกรรมการบริษัทได้มีมติอนุมัติเงินลงทุนเพิ่มเติมในรูปของเงินให้กู้ยืมแก่บริษัท เอวี เทอเรซ เบย์ อิงค์ (AVTB) – กิจการร่วมค้าที่ประเทศแคนาดา สำหรับความต้องการเงินทุนหมุนเวียน
ทั้งนี้บริษัทจะให้เงินกู้แก่ AVTB เป็นเงินจำนวน 2.25 ล้านดอลลาร์สหรัฐฯ (ประมาณ 81 ล้านบาท) ตามสัดส่วนการถือหุ้นของบริษัทฯ ร้อยละ 60 และร้อยละ 40 โดยผู้ถือหุ้นอื่น– บริษัท กราซิม อินดัสตรียส์ จำกัด ตามสัดส่วนของการถือหุ้น อายุของเงินให้กู้ยืมจะเป็นระยะเวลา1 ปี ประกอบกับการชำระดอกเบี้ยทุก 6 เดือนที่อัตราดอกเบี้ย LIBOR 6 เดือนบวกร้อยละ1 ต่อปี และการชำระเงินคืนจะอยู่ ภายใต้การพิจารณาร่วมกัน